**POROČILO O DELU MEDOBČINSKE UPRAVE OBČIN ŠEMPETER-VRTOJBA, RENČE-VOGRSKO, MIREN-KOSTANJEVICA IN VIPAVA ZA OBDOBJE**

**od 1.1.2022 do 31.12.2022**

**Inšpekcija in redarstvo**

Medobčinska uprava občin Šempeter-Vrtojba, Renče-Vogrsko in Miren-Kostanjevica je bila ustanovljena z Odlokom o ustanovitvi organa skupne občinske uprave, Medobčinska uprava občin Šempeter-Vrtojba, Renče-Vogrsko in Miren-Kostanjevica (Ur. l. RS št. 112/08 in 24/2010) konec leta 2008, delovati pa je začela 15. aprila 2009. Leta 2013 se je Medobčinski upravi pridružila Občina Vipava, dne 1.11.2016, pa še Občina Ajdovščina.

Občine so Odlokom o ustanovitvi organa skupne občinske uprave Medobčinska uprava občin Šempeter – Vrtojba, Renče – Vogrsko, Miren – Kostanjevica, Vipava in Ajdovščina (Ur. l. RS, št. 63/2016, z dne 7.10.2016 in uradno glasilo Občine Renče-Vogrsko, št. 8/2016) ustanovile medobčinsko upravo, ki je začela delovati, dne 1.11.2016 in je kot taka delovala do 31.12.2019, ko je Občina Ajdovščina izstopila iz te MU in se priključila drugi MUO. Iz naše MU sta se v novo nastalo MU prezaposlila inšpektor in občinski redar.

Z Odlokom o ustanovitvi organa skupne občinske uprave Medobčinska uprava občin Šempeter-Vrtojba, Renče-Vogrsko, Miren-Kostanjevica in Vipava (Ur. l. RS, št. 93/2020, z dne 3.7.2020 in Uradno glasilo Občine Renče-Vogrsko, št. 6/2020) so štiri občine, ki so ostale, ustanovile medobčinsko upravo občin Šempeter-Vrtojba, Renče-Vogrsko, Miren-Kostanjevica in Vipava. MUO je od, dne 1.1.2020, delovala v sestavi teh štirih občin.

V letu 2022 so bili v MU zaposleni inšpektor, štirje občinski redarji in svetovalka.

MU je v letu 2022 pripravila in poslala zahtevek za sredstva na podlagi katerega je **Občina Renče - Vogrsko od države za delovanje MU za leto 2021, prejela 15.129,41 EUR.** V letu 2022 smo v MU porabili 198.338,74 EUR. Zahtevek za sredstva za leto 2022, ki jih sofinancira za delovanje MU država, bomo posredovali na Ministrstvo za javno upravo - Služba za lokalno samoupravo, do dne 31.03.2023.

Medobčinsko uprava je na območju **OBČINE RENČE-VOGRSKO** v letu 2022 obravnavala skupno **229** **zadev**, ki so v nadaljevanju specificirane v Tabeli 1 in Tabeli 2. V njih je navedena tudi primerjava iz predhodnega leta 2021.

**Tabela 1: Redarska služba – število zadev v letu 2022 in primerjava z letom 2021**

|  |  |  |
| --- | --- | --- |
| OBČINA RENČE - VOGRSKO | 2021 | 2022 |
| NADZOR NAD STANJEM OBČINSKIH CEST | 2 | 48 |
| POSEG V OBCESTNI PAS (mejni zid, postavitev ograje, izvajanje del) | 0 | 3 |
| UREJANJE RASTLINJA (obrezovanje) | 3 | 8 |
| ORANJE, KURJENJE | 0 | 1 |
| POŠKODOVANJE JAVNE INFRASTRUKTURE | 0 | 0 |
| ENOSTAVNI OBJEKTI | 0 | 0 |
| NEVARNI OBJEKTI | 0 | 0 |
| UPORABA JAVNE POVRŠINE (dovoljenja) | 10 | 0 |
| RAVNANJE Z ODPADKI | 3 | 4 |
| ZAPUŠČENA VOZILA | 0 | 2 |
| ŽIVALI IN ŽIVALSKI IZTREBKI, PSI BREZ POVODCA | 0 | **4** |
| PRIJAVA NEUSTREZNEGA PROMETNEGA REŽIMA | 0 | 6 |
| NADZOR ZAKONA O VOLITVAH | 0 | 1 |
| NADZOR NA DOGODKU | 4 | 4 |
| DALJŠI NADZOR NA LOKACIJI | 3 | 2 |
| SKUPAJ | 25 | 85 |

Medobčinsko redarstvo je v letu 2022 delovalo v polni zasedbi, medobčinski inšpektor pa je bil zaradi bolniškega izostanka prisoten v mesecu novembru in decembru.

Glede na stanje, je redarska služba posvetila več kontrole tudi na področju inšpekcijskih zadev. Redno smo vsak teden opravili nadzor nad stanjem občinskih cest na področju občine. Pozorni smo bili tudi na ustrezno izvedbo zapor ceste in na spoštovanje pogojev navedenih v dovoljenjih oz. soglasjih izdanih s strani občine. Obenem smo nadzirali morebitno odlaganje odpadkov v naravo, še posebej po gozdnih poteh in ob strugi potoka Lijak in reke Vipave.

Pri kontroli terena smo obravnavali tri zadevi glede nedovoljenega posega v območje cestnega ali varovalnega področja ceste. Občani še vedno niso seznanjeni z obveznostjo pridobivanja soglasij oz. dovoljenj (npr.: vzdrževalna dela na fasadah stanovanjskih hiš, obnovah ograj, zasaditev živih mej, vzpostavitev priključkov na občinsko javno cesto, postavitev delovnega odra ipd.). V primeru odkritja nepravilnosti, občane najprej opozorimo, da dela ustavijo, ter napotimo da na občini pridobijo ustrezno dovoljenje in nato dela izvedejo v skladu s pogoji, ki so navedeni v dovoljenju.

Obravnavali smo osem zadev glede preraščanja rastlinja na ceste in pločnike, oziroma javno dobro. V primerjavi s predhodnim letom se je situacija poslabšala. Potrebno bo nadaljevati z redno kontrolo na terenu in osveščanjem občanov tudi v prihodnje.

Na področju oranja njiv ob občinskih cestah in javnih poteh, predvsem na področju med Bukovico in Renčami, smo opravljali reden nadzor preko celega leta. Pozorni smo bili na orače, ki bi orali preblizu ceste in obračati traktorje na cestišču, kar ima lahko za posledico poškodovanje ceste.

Orača, ki je nameravali orati preblizu ceste smo seznanili s pravilnim načinom oranja, katerega je kasneje upošteval. Na tem področju ob potoku Lijaku in reki Vipavi, se v zadnjem času pojavlja problem spuščenih psov. Redarska služba se je odzvala na pritožbe in izvaja kontrolo tudi v popoldanskem času. Zakon o zaščiti živali (ZZZiv ) in Odlok o nadzoru obveznosti lastnikov in skrbnikov psov občine Renče – Vogrsko, to problematiko jasno ureja. Ugotavljamo pa, da so odzivi občanov na terenu močno različni. Še naprej bomo izvajali kontrole na terenu in osveščali občane.

Nadzor nad spoštovanjem zakonov o volitvah ( ZVDZ, ZVPR, ZVL ). Redarska služba je nadzorovala spoštovanje zakonov v času volitev, vendar ni zaznala bistvenih kršitev.

Število primerov na področju odkrivanja zapuščenih vozil, se je v primerjavi s predhodnim povečalo. Obravnavali smo dve zapuščeni vozil. V obeh primerih, sta lastnika po našem pozivu k odstranitvi vozila, sama poskrbela za odvoz vozila z javnih površin. Na terenu opažamo, da prodajalci vozil selijo dejavnost v občine katere nimajo urejenega odvoza zapuščenih vozil. V kolikor se bodo razmere poslabšale, bomo predlagali sprejem Odloka, ki ureja zapuščena vozila. Pripravljeni smo aktivno sodelovat s predlogi in izkušnjami.

V času požara na Krasu, je civilna zaščita občine Šempeter – Vrtojba zaprosila za sodelovanje Redarsko službo, na kar smo se odzvali. Preko vikenda od 22. 7. 2022 pa do 24. 7. 2022, so redarji nadzorovali prost, neoviran dostop intervencijskim vozilom do zbirnega centra gasilcev, ki je bil organiziran na parkirišču za trgovino Lesnina na MMP Vrtojba. Redar Urdih iz PGD Kostanjevica na krasu, je bil v času požara aktiviran kot gasilec, ostali redarji pa smo izvajali reden nadzor na terenu zaradi možnosti ponovnega vžiga ognja in širjenja požara. V času gašenja požara, smo bili pozorni na neupravičeno porabo vode po vaseh na področju občin Miren – Kostanjevica in Renče – Vogrsko.

Nadzor smo izvajali nad urejenostjo ekoloških otokov, ter osveščali ljudi o pravilnem odlaganju in ločevanju odpadkov. Opažamo, da se je situacija poslabšala. Še veliko bo za narediti. V letu 2023 pričakujemo da se bo situacija izboljšala, saj bo MU delovala v polni zasedbi.

Pri obhodu terena namenjamo veliko pozornost prometni signalizaciji in oviram na cestiščih (pomanjkljiva prometna signalizacija, onesnaženje cestišča zaradi izvajanja del v varovanem pasu, nepreglednost ceste v križišču, postavljanju ovir na cesto ipd.). Istočasno pa se zavedamo specifike leta 2022, v katerem so se izvajali veliki posegi pri obnovi cest. Z namenom izboljšanja varnosti občanov v prometu, želimo delovat aktivno z namenom izboljšav. Tako smo vključeni v širšo delovno skupino za pripravo celostne strategije Občine Renče – Vogrsko. Zelo dobro sodelujemo predstavniki Policijske Uprave Nova Gorica na raznih področjih in tradicionalno na izvedbi kolesarskega izpita za osnovnošolce.

Redarska služba se je šestkrat in več, odzvala na prijavo občanov. V večini primerov se je prijava nanašala na kršitev zakona o pravilih cestnega prometa ( ZPrCP ).

Redarska služba je v letu 2022 aktivno sodelovala pri različnih dogodkih;

* prvi šolski dan in nadzor varne šolske poti preko celega leta,
* poostren nadzor pravilne uporabe invalidskih prostorov v sklopu tedna invalidov,
* sodelovali smo pri izvedbi kolesarskega izpita,
* poostren nadzor pravilne uporabe invalidskih prostorov v sklopu tedna invalidov,
* prisotni pri predstavitvi OPN

Opravili smo daljše nadzore na izpostavljenih lokacijah;

* makadamska cesta ob potoku Lijak, nadzor nad oranjem in poškodovanjem ceste, ter onesnaženjem struge Lijaka z odpadki. Kontrola uporabe pasjih povodcev.
* kontrola širjenja ognja na pogorišču.

Tudi v letu 2022 bomo s podobnimi aktivnostmi nadaljevali in jih ustrezno nadgradili.

**Tabela 2: Nadzor mirujočega prometa v letu 2022 in primerjava z letom 2021**

|  |  |  |
| --- | --- | --- |
| OBČINA RENČE - VOGRSKO | 2021 | 2022 |
| PREKRŠKI - IZDANI PN | 31 | 15 |
| USTNA OPOZORILA, OSVEŠČANJE, POJASNILA | 205 | 129 |
| ZSV | 0 | 0 |
| UGOVORI | 2 | 0 |
| ODLOČBE - prekrškovni organ | 2 | 0 |
| SKLEPI - prekrškovni organ | 2 | 0 |
| ODGOVORI | 2 | 0 |
| SKUPAJ | 244 | 144 |

**Iz Tabele 2** je razvidno, da je bilo izvedeno največ aktivnosti oz. ukrepov z izrekanjem ustnih opozoril in osveščanja na kraju prekrška. Cilj službe je, da udeležence v cestnem prometu ozavesti o pravilnem ravnanju, ter tako zagotovi varnost ostalim udeležencem.

Skupno je bilo v letu 2022 zaradi nepravilnega parkiranja izdanih 15 obvestil o prekršku, oziroma plačilnih nalogov. Prihodek od plačanih glob je znašal 500,00 EUR, odprtih terjatev pa je ostalo za 160,00 EUR.

Občinski redarji so nadzor občasno opravljali v popoldanskem času in med vikendi, vendar niso zaznali hujših kršitev oz. večjih nepravilnosti. Sicer pa med izvajanjem terenskega nadzora, v primeru sumljivih zadev v čim krajšem času obvestimo policijo. S temi aktivnostmi pripomoremo k preprečevanju oz. odkrivanju kaznivih dejanj.

Cilj našega delovanja je v vzpostavitvi partnerskega odnosa, tako z občani kot z institucijami in posledično omogočiti boljše in bolj varne pogoje za življenje in delo ljudi v Občini Renče - Vogrsko. To lahko dosežemo le s stalnim nadzorom terena občine, z našo odzivnostjo in dostopnostjo na terenu, telefonsko dosegljivostjo, ter z dobrim sodelovanjem s pristojnimi institucijami (Policijsko upravo Nova Gorica, Civilno zaščito v občini, Komunalo Nova Gorica d.d., Kolektor CPG, d.o.o. z RO Občine Renče – Vogrsko, Miklavčič s.p., drugimi inšpekcijskimi službami, osnovno šolo, vrtcema, gasilci idr.).

Številka: 02101-1/2023-2 Poročilo pripravi

Medobčinska uprava občin

Šempeter pri Gorici, dne 30.1.2023